तरुण की कहानी- छुट्टी का दिन
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। ​​​​​​किरदारों के रूप में एक परिवार है। चंद सदस्य हैंTarun's Story - Holiday
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
​​​​​​किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
छुट्टी का दिन
‘कितनी बार कहां था तुम सबसे कि समय से तैयार हो जाना। देखो छूट गई ना बस! अब कैसे चलेंगे शहर?’ महेश सभी को डांटता हुए बोला।
उसकी इस डांट में क्रोध से अधिक हताशा भरी थी क्योंकि वह जानता था कि ये शहर जाने वाली एकमात्र बस थी जो उनके गांव से होकर गुजरती थी‌। बस के निकल जाने के बाद शहर जाने का और कोई साधन नहीं था।
वह अपने दोनों बच्चों और पत्नी के साथ शहर जाने के लिए बस के इंतजार में गांव की इस कच्ची सड़क पर खड़ा था। बड़ी मिन्नतों के बाद तो मालिक ने उसे एक दिन की छुट्टी दी थी ताकि वह अपने परिवार को शहर घुमाने के लिए ले जा सके‌। अब वह शहर कैसे पहुंचेंगे? मालिक दोबारा छुट्टी भी नहीं देंगे। बच्चे कितने उत्साह में थे घूमने जाने को लेकर। अब वह बच्चों को कैसे समझाए? वह इसी उधेड़बुन में था कि इतने में एक फूलों से सजी चमचमाती बस उस कच्ची सड़क पर आ खड़ी हुई।
सभी के लिए ये घटना चौंकाने वाली थी क्योंकि सामान्यत: शहर के लिए वहां से केवल एक बस जाती थी जो निकल चुकी थी फिर अचानक ये दूसरी बस कहां से आई? जब उसने कंडक्टर से पूछा तो पता चला कि शहर कि एक ट्रेवल कंपनी ने इस रूट पर ये नई बस चलाई है।
अब ये बस रोज आया-जाया करेंगी । महेश ये सुनकर बहुत खुश हुआ। वह अपनी पत्नी और बच्चों को लेकर फटाफट बस में चढ़ गया। अब उसे संतोष था कि उसे बच्चों का दिल नहीं तोड़ना पड़ेगा। यही सब विचार करते-करते बस शहर आ पहुंची। बच्चों के साथ घूम-घामकर शाम को पूरा परिवार वापस लौट आया।
इस छुट्टी का एक सुखद अंत हुआ।